ผมมีเพษสัมพันกับแฟนผมก้อใส่ถุงยางพอตื่นเช้ามาแฟนบอกว่าเจ็บหัวนมเป็นอาการท้องไหมครับ
สวัสดีค่ะ การมีเพศสัมพันธ์โดยใช้ถุงยางอนามัยนั้น จะมีโอกาสตั้งครรภ์ได้ประมาณ 2%-18% ค่ะส่วนอาการเจ็บหัวนม ที่เกิดขึ้นหลังจากมีเพศสัมพันธ์ไป 1 วัน ไม่ใช่อาการของการตั้งครรภ์แต่อย่างใด เพราะอาการของการตั้งครรภ์จะไม่ปรากฏเร็วภายในไม่กี่วันหลังมีเพศสัมพันธ์ค่ะ โดยปกติ อาการต่างๆ ของการตั้งครรภ์ จะปรากฏหลังจากมีอาการขาดประจำเดือนไปแล้ว 2 สัปดาห์ค่ะดังนั้น อาการที่เป็นอยู่ จึงเกิดจากสาเหตุอื่นๆ เช่น เป็นอาการก่อนการมีประจำเดือนมา มีการอักเสบที่หัวนม ผลจากการทานยาหรืออาหารเสริมบางอย่าง หรือเกิดจากการมีความเครียด วิตกกังวลก็ได้ หากเจ็บไม่มาก ก็ให้สังเกตอาการไปก่อนก็ได้ค่ะส่วนการจะทราบว่า มีการตั้งครรภ์หรือไม่ ก็ควรรอดูว่าประจำเดือนในรอบต่อไปจะมาหรือไม่ค่ะ หากไม่มา จึงค่อยตรวจหาการตั้งครรภ์ดูค่ะ